**Adelina Dmitriyevna Sotnikova** (*rus.* *Аделина Сотникова*; 1 iyul 1996, Moskva, Rusiya) — Rusiya fiqurçusu. Adelina Sotnikova, 2014-cü ildə Rusiyanın ev sahibliyində baş tutan XXII Qış Olimpiya Oyunlarında qızıl medala sahib olub. O, həm də 2013-cü ildə Zaqrebdə və 2014-cü ildə Budapeştdə baş tutan Avropa Çempionatlarının və 2012-ci ildə baş tutan Yeniyetmələrin I Qış Olimpiya Oyunlarının gümüş medallarına sahib olub, 2011-ci ildə gənclər arasında Dünya Çempionatının, 2010-cu ildə gənclər arasında ISU Qran-Pri Finalının və dörd dəfə (2008, 2010, 2011 və 2013-cü illərdə) Rusiya Çempionatının qalibi olub.

Karyerası ərzində 36 yarışa qatılan Adelina Sotnikova, onların 11-də qızıl medal, 7-də gümüş medal, 8-də isə bürünc medal qazanıb.

Həyatı
------

Yelena Buyanova
Adelina Sotnikova 1996-cı il iyulun 1-də Moskva şəhərində anadan olub. Adelina Sotnikovanın ulu babası Aleksandr Koçetov, Sovet İttifaqı Qəhrəmanıdır. Adelina Sotnikova, dörd yaşından idmanla məşğul olmağa başladı. 2004-cü ildən OMİK-də Yelena Buyanovanın rəhbərliyi altında məşq etməyə başlayan Adelina Sotnikova, 2008-ci ildə yarışlarda debüt etməyə başladı.

Karyerası
---------

### 2007–2008-ci illər mövsümü: Gənclərin Rusiya Çempionatında debüt

Adelina Sotnikova, 2008-ci ilin 30 yanvar-2 fevral tarixlərində Rostov-na-Donu şəhərində baş tutan gənclər arasında Rusiya Çempionatında mübarizə apardı. O, ümumi nəticədə 116.62 balla 10-cu pillənin sahibi oldu.

### 2008–2009-cu illər mövsümü: Rusiya Çempionatlarında qalibiyyətlər

Adelina Sotnikova, 2008–2009-cu illər mövsümündə Rusiya Çempionatında və gənclər arasında Rusiya Çempionatında mübarizə apardı. Kazan şəhərinin ev sahibliyində baş tutan Rusiya Çempionatında o, 160.55 balla birinci pillənin sahibi oldu və çempionatının qalibi oldu. 12 yaşında Rusiya Çempionatının qızıl medalına sahib olan Adelina Sotnikova, bu idman növü üzrə Rusiya Çempionatının qalibi olan ən gənc idmançı oldu.

Daha sonra o, 28–30 yanvarda baş tutan gənclər arasında Rusiya Çempionatında mübarizə apardı. Adelina Sotnikova, 170.28 balla birinci pillənin sahibi oldu və gənclər arasında da Rusiya Çempionatının qızıl medalına sahib oldu.

### 2009–2010-cu illər mövsümü: Rusiya Çempionatlarında uğursuz nəticələr

2009–2010-cu illər mövsümündə də Adelina Sotnikova, Rusiya Çempionatlarında mübarizə apardı. O, St. Peterburq şəhərinin ev sahibliyində baş tutan Rusiya Çempionatının qısa proqramında 62.78 balla üçüncü pillənin, sərbəst proqramında isə 112.92 balla dördüncü pillənin sahibi oldu. Ümumi nəticədə isə Adelina Sotnikova, 175.70 balla 14 idmançı sırasında Rusiya Çempionatını dördüncü pillədə başa vurdu.

2–6 fevralda isə gənclər arasında Rusiya Çempionatı baş tutdu. Ötən il çempionatın qalibi olan Adelina Sotnikova, bu səfər qısa proqramda 58.28 balla dördüncü pillənin, sərbəst proqramda isə 94.50 balla altıncı pillənini sahibi oldu. Ümumi nəticədə isə o, 152.78 balla gənclər arasında Rusiya Çempionatını 6-cı pillədə başa vurdu.

### 2010–2011-ci illər mövsümü: Gənclərin Qran-Pri Finalı və Dünya çempionluğu

Adelina Sotnikova, 2010-cu il gənclərin Qran-Pri Finalında
Adelina Sotnikova, beynəlxalq səviyyədə birinci yarışına 15–20 sentyabrda Avstriyanın Qrats şəhərinin ev sahibliyində baş tutan gənclər arasında ISU Qran-Pri yarışının Avstriya mərhələsi çərçivəsində qatıldı. O, qısa proqramda 62.32 balla birinci pillənin sahibi oldu. Sərbəst proqramda da Adelina Sotnikova, uğurlu mübarizə apardı və 118.65 balla birinci pillənin sahibi oldu. Bununla da Adelina Sotnikova, ümumi nəticədə 180.98 balla gənclər arasında ISU Qran-Pri yarışının Avstriya mərhələsinin qızıl medalına sahib oldu. Bu qızıl medal onun, beynəlxalq səviyyədə baş tutan yarışlarda qazandığı birinci medal oldu.

Daha sonra o, İngiltərənin Şeffild şəhərində baş tutan gənclər arasında ISU Qran-Pri yarışının İngiltərə mərhələsində mübarizə apardı. Adelina Sotnikova, qısa proqramda 60.40 balla, sərbəst proqramda isə 108.32 balla birinci pillənin sahibi oldu. Ümumi nəticədə 168.72 balla birinci pillənin sahibi olan Adelina Sotnikova, gənclər arasında ISU Qran-Pri yarışının İngiltərə mərhələsinin qalibi oldu.

Bir ay ərzində həm Avstriyada, həm də İngiltərədə baş tutan ISU Qran-Pri yarışlarının qızıl medalına sahib olan Adelina Sotnikova, gənclər arasında ISU Qran-Pri Finalına vəsiqə qazandı. Çinin ev sahibliyində baş tutan gənclər arasında ISU Qran-Pri Finalında 8 idmançı – Rusiya nümayəndələri Adelina Sotnikova, Yelizaveta Tuxtamışeva və Polina Şelepen, ABŞ nümayəndələri Kristina Qao, Yasmin Sirac və Kristiana Qonq, Yaponiya nümayəndəsi Risa Şoji və Çin nümayəndəsi Li Zijun mübarizə apardı. Qısa proqramda Adelina Sotnikova, 58.28 balla birinci pillənin sahibi oldu. Sərbəst proqramda da o, uğurlu mübarizə apardı və 112.54 balla birinci pillənin sahibi oldu. Bununla da Adelina Sotnikova, 170.82 balla gənclər arasında ISU Qran-Pri Finalının qızıl medalına sahib oldu.

Adelina Sotnikova, 2010-cu ildə sonuncu yarışına Rusiya Çempionatı çərçivəsində qatıldı. 2 il əvvəl Rusiya Çempionatının qalibi olan Adelina Sotnikova, bu səfər də qızıl medalın sahibi oldu. O, qısa proqramda 64.80 balla, sərbəst proqramda isə 133.65 balla birinci pillənin sahibi oldu və ümumi nəticədə 198.45 balla 16 idmançı sırasında növbəti dəfə Rusiya Çempionatının qızıl medalını qazandı.

2010–2011-ci illər mövsümünün əsas yarışı – 28 fevral-6 mart tarixlərində Cənubi Koreyanın Kannın şəhərində baş tutan gənclər arasında Dünya Çempionatı idi. Çempionatın əsas favoritləri Rusiya nümayəndələri Adelina Sotnikova və Yelizaveta Tuxtamışeva, habelə Yaponiya nümayəndəsi Risa Şoji hesab olunurdu. Qısa proqramda Adelina Sotnikova, uğurlu mübarizə apardı və 60.52 balla birinci pillənin sahibi oldu. O, uğurlu mübarizəsinin davamını sərbəst proqramda da davam etdirdi və 115.46 balla birinci pillənin sahibi oldu. Bununla da Adelina Sotnikova, ümumi nəticədə 175.98 balla gənclər arasında Dünya Çempionatının qızıl medalını qazandı.

2010–2011-ci illər mövsümü ərzində beş yarışda mübarizə aparan Adelina Sotnikova, onların hamısında qızıl medalın sahibi oldu.

### 2011–2012-ci illər mövsümü: Yeniyetmələrin Olimpiya Oyunlarında gümüş medal

Adelina Sotnikova, 2011-ci il Çin Qran-Prisində
Adelina Sotnikova, 2011–2012-ci illər mövsümündə ISU Qran-Pri yarışının Çin və Rusiya mərhələlərində mübarizə apardı. 2–6 noyabrda baş tutan ISU Qran-Pri yarışının Çin mərhələsi olan "Cup of China" yarışında Adelina Sotnikova, qısa proqramda 54.74 balla, sərbəst proqramda isə 106.22 balla üçüncü pillənin sahibi oldu. Ümumi nəticədə isə o, 160.96 balla ISU Qran-Pri yarışının Çin mərhələsinin bürünc medalına sahib oldu.

Daha sonra Adelina Sotnikova, 25–28 noyabr isə ISU Qran-Pri yarışının Rusiya mərhələsi olan "Rostelecom Cup" yarışında mübarizə apardı. Qısa proqramda 58.80 balla, sərbəst proqramda isə 111.96 balla üçüncü pillənini sahibi olan Adelina Sotnikova, ümumi nəticədə 170.76 balla ISU Qran-Pri yarışının Rusiya mərhələsinin bürünc medalını qazandı.

Noyabr ayı ərzində həm Çin Qran-Prisində, həm də Rusiya Qran-Prisində bürünc medalın sahibi olan Adelina Sotnikova, ISU Qran-Finalına vəsiqə qazana bilmədi. Daha sonra o, Xorvatiyanın Zaqreb şəhərinin ev sahibliyində baş tutan "Golden Spin of Zagreb" yarışında mübarizə apardı. Qısa proqramda 52.84 bal, sərbəst proqramda isə 111.64 bal toplayan Adelina Sotnikova, ümumi nəticədə 164.48 balla 25 idmançı sırasında birinci pillənin sahibi oldu və "Golden Spin of Zagreb" yarışının qızıl medalını qazandı.

Adelina Sotnikova, 2011-ci ildə sonuncu yarışına Rusiya Çempionatı çərçivəsində qatıldı. Ötən il baş tutan çempionatın qalibi olan Adelina Sotnikova, bu səfər də qızıl medalın sahibi oldu. O, qısa proqramda 68.66 balla, sərbəst proqramda isə 126.06 balla birinci pillənin sahibi oldu. Bu minvalla da Adelina Sotnikova, ümumi nəticədə 194.72 balla üçüncü dəfə Rusiya Çempionatının qalibi oldu. Gümüş medalı Yuliya Lipnitskaya, bürünc medalı isə Alyona Leonova qazandı.

2012-ci ilin 12–22 yanvarında Avstriyanın ev sahibliyində Yeniyetmələrin I Qış Olimpiya Oyunları baş tutdu. Həmin Olimpiada da mübarizə aparan Adelina Sotnikova, Rusiya nümayəndəsi Yelizaveta Tuxtamışeva və Yaponiya nümayəndəsi Risa Şoji ilə birgə əsas favoritlərdən biri hesab olunurdu. Qısa proqramda o, 60.44 balla 2-ci pillənin sahibi oldu. Birinci pillənini sahibi isə Yelizaveta Tuxtamışeva (62.84 balla). Sərbəst proqramda isə Adelina Sotnikova, 99.64 balla üçüncü pillənini sahibi oldu. Ümumi nəticədə isə o, 160.08 balla Yeniyetmələrin I Qış Olimpiya Oyunlarının gümüş medalına sahib oldu. Qızıl medalı Yelizaveta Tuxtamışeva, bürünc medalı isə Çin nümayəndəsi Li Zijun qazandı.

Daha sonra Adelina Sotnikova, 27 fevral-4 mart tarixlərində Belarusda baş tutan gənclər arasında Dünya Çempionatında mübarizə apardı. Ötən il baş tutan çempionatın qalibi olan Adelina Sotnikova, bu səfər qısa proqramda 56.58 bal, sərbəst proqramda isə 111.88 bal topladı və ümumi nəticədə 168.46 balla üçüncü pillənin sahibi oldu. Bu minvalla da Adelina Sotnikova, gənclər arasında Dünya Çempionatının bürünc medalını qazandı. Qızıl medala digər Rusiya nümayəndəsi Yuliya Lipnitskaya, gümüş medala isə ABŞ nümayəndəsi Qresi Qold sahib oldu.

Adelina Sotnikova, 2011–2012-ci illər mövsümündə sonuncu yarışına 18–22 apreldə Yaponiyada baş tutan Komandalararası Dünya Çempionatı çərçivəsində qatıldı. O, qısa proqramda 56.12 bal, sərbəst proqramda isə 114.58 bal topladı və ümumi nəticədə 170.70 balla 12 idmançı sırasında dördüncü pillənin sahibi oldu. Rusiya yığması isə ümumi nəticədə 38 balla altı yığma sırasında 6-cı pillənin sahibi oldu.

2011–2012-ci illər mövsümü ərzində yeddi yarışda mübarizə aparan Adelina Sotnikova, onların 2-də qızıl medalın, 1-də gümüş medalın, 3-də isə bürünc medalın sahibi oldu.

### 2012–2013-cü illər mövsümü: Avropa Çempionatında gümüş medal

Adelina Sotnikova, 2013-cü il Dünya Çempionatında
Adelina Sotnikova, 2012–2013-cü illər mövsümündə birinci yarışına Almaniyanın Oberstdorf şəhərinin ev sahibliyində baş tutan "Nebelorn Trophy" yarışı çərçivəsində qatıldı. O, qısa proqramda 58.48 balla birinci pillənini sahibi oldu. Amma o, uğurlu mübarizənin davamını sərbəst proqramda davam etdirə bilmədi. Sərbəst proqramda Adelina Sotnikova, 111.76 balla 2-ci pillənin sahibi oldu. Bu minvalla da Adelina Sotnikova, ümumi nəticədə 170.24 balla 2-ci pillənin sahibi oldu və "Nebelorn Trophy" yarışının gümüş medalını qazandı. Qızıl medala isə Kanada nümayəndəsi Ketlin Osmond sahib oldu.

Adelina Sotnikova, 2012–2013-cü illər mövsümündə ISU Qran-Pri yarışının ABŞ və Rusiya mərhələlərində mübarizə apardı. Vaşinqton ştatının Kent şəhərində baş tutan ABŞ Qran-Prisinin qısa proqramda o, 58.94 balla 2-ci pillənin sahibi oldu. Sərbəst proqramda isə Adelina Sotnikova, 110.04 balla üçüncü pillənin sahibi oldu. Bununla da o, ümumi nəticədə 168.98 balla 10 idmançı sırasında üçüncü pillənin sahibi oldu və ABŞ Qran-Prisinin bürünc medalını qazandı.

Daha sonra o, 8–11 noyabrda Rusiyanın ev sahibliyində baş tutan "Rostelecom Cup" yarışında mübarizə apardı. Qısa proqramda 58.11 bal, sərbəst proqramda isə 100.87 bal toplayan Adelina Sotnikova, ümumi nəticədə 158.98 balla 10 idmançı sırasında beşinci pillənin sahibi oldu.

Mövsüm ərzində ISU Qran-Pri yarışının ABŞ və Rusiya mərhələlərində uğursuz mübarizə aparan Adelina Sotnikova, ISU Qran-Pri Finalına vəsiqə qazana bilmədi. O, 2012-ci ildə sonuncu yarışına Soçi şəhərinin ev sahibliyində baş tutan Rusiya Çempionatı çərçivəsində qatıldı. Qısa proqramda 66.99 balla 2-ci pillənin, sərbəst proqramda isə 124.76 balla 3-cü pillənin sahibi olan Adelina Sotnikova, ümumi nəticədə 191.75 balla Rusiya Çempionatının bürünc medalını qazandı. Qızıl medala Yelizaveta Tuxtamışeva, gümüş medala isə Yelena Radionova sahib oldu.

2013-cü ilin 22–28 yanvarında Xorvatiyanın Zaqreb şəhərinin ev sahibliyində Avropa Çempionatı baş tutdu. Avropa Çempionatının əsas favoritləri İtaliya nümayəndəsi Karolina Kostner, habelə Rusiya nümayəndələri Adelina Sotnikova və Yelizaveta Tuxtamışeva idi. Qısa proqramda Adelina Sotnikova, uğurlu mübarizə apardı və 67.62 balla birinci pillənin sahibi oldu. 64.20 bal toplayan İtaliya nümayəndəsi Karolina Kostner isə 2-ci pillədə qərarlaşdı. Adelina Sotnikova, qısa proqramda olan uğurlu mübarizəni, sərbəst proqramda davam etdirə bilmədi. O, 126.38 balla üçüncü pillənin sahibi oldu. Bu nəticə onun, ümumi nəticəsinə təsir göstərdi və o, 194.00 balla Avropa Çempionatının gümüş medalına sahib oldu. Qızıl medalı isə 194.72 bal toplayan İtaliya nümayəndəsi Karolina Kostner qazandı.

2012–2013-cü illər mövsümünün əsas yarışı – 10–18 martda Kanadanın London şəhərinin ev sahibliyində baş tutan Dünya Çempionatı idi. Dünya Çempionatlarında debüt edən Adelina Sotnikova, çempionatının favoritlərindən biri hesab olunmurdu. O, qısa proqramda 60.62 balla 8-ci pillənin, sərbəst proqramda isə 116.36 balla 9-cu pillənin sahibi oldu. Ümumi nəticədə Adelina Sotnikova, 176.98 balla Dünya Çempionatını 9-cu pillədə başa vurdu. Qızıl medala Cənubi Koreya nümayəndəsi Yuna Kim, gümüş medala İtaliya nümayəndəsi Karolina Kostner, bürünc medala isə Yaponiya nümayəndəsi Mao Asada sahib oldu.

Adelina Sotnikova, 2012–2013-cü illər mövsümündə sonuncu yarışına 11–24 apreldə Yaponiyada baş tutan Komandalararası Dünya Çempionatı çərçivəsində qatıldı. O, qısa proqramda 68.14 bal, sərbəst proqramda isə 115.98 bal topladı və ümumi nəticədə 184.12 balla 12 idmançı sırasında dördüncü pillənin sahibi oldu. Rusiya yığması isə ümumi nəticədə 38 balla altı yığma sırasında dördüncü pillənin sahibi oldu.

2012–2013-cü illər mövsümü ərzində yeddi yarışda mübarizə aparan Adelina Sotnikova, onların 2-də gümüş medalın, 2-də isə bürünc medalın sahibi oldu.

### 2013–2014-cü illər mövsümü: Soçi Olimpidasında zəfər

Adelina Sotnikova, 2013-cü il Qran-Pri Finalında
Adelina Sotnikova, 2013–2014-cü illər mövsümündə birinci yarışına Yaponiyanın Saytama şəhərində baş tutan "Japan Open" yarışı çərçivəsində qatıldı. O, sərbəst proqramda 105.95 balla dördüncü pillənin sahibi oldu. Onun mübarizə apardığı Avropa yığması isə ümumi nəticədə 477.84 balla "Japan Open" yarışının bürünc medalını qazandı.

Adelina Sotnikova, 2013–2014-cü illər mövsümün ISU Qran-Pri yarışının Çin və Fransa mərhələlərində mübarizə apardı. 1–4 noyabrda Çinin ev sahibliyində baş tutan "Cup of China" yarışının qısa proqramında o, 66.04 balla birinci pillənini sahibi oldu. Amma Adelina Sotnikova, uğurlu mübarizəsini sərbəst proqramda apara bilmədi. O, 108.68 balla üçüncü pillənini sahibi oldu. Bununla da Adelina Sotnikova, ümumi nəticədə 174.72 balla ISU Qran-Pri yarışının Çin mərhələsinin bürünc medalına sahib oldu.

Daha sonra o, 15–17 noyabrda Fransanın Paris şəhərində baş tutan "Trophée Éric Bompard" yarışında mübarizə apardı. Adelina Sotnikova, qısa proqramda 60.02 balla üçüncü pillənin sahibi oldu. Sərbəst proqramda isə o, 130.80 balla birinci pillənin sahibi oldu. Bu minvalla da Adelina Sotnikova, ümumi nəticədə 190.82 balla "Trophée Éric Bompard" yarışının gümüş medalını qazandı.

Noyabr ayı ərzində ISU Qran-Pri yarışının Çin və Fransa mərhələlərinin gümüş medalına sahib olan Adelina Sotnikova, birinci dəfə ISU Qran-Pri Finalına vəsiqə qazandı. Yaponiyanın ev sahibliyində baş tutan ISU Qran-Pri Finalında altı idmançı – Yaponiya nümayəndəsi Mao Asada, ABŞ nümayəndəsi Aşle Vaqner, habelə Rusiya nümayəndələri Yuliya Lipnitskaya, Anna Poqorilaya, Adelina Sotnikova və Yelena Radionova mübarizə apardı. Qısa proqramda Adelina Sotnikova, uğurlu mübarizə apardı və o, 68.38 balla 2-ci pillənin sahibi oldu. Amma o, bu uğurlu mübarizəni sərbəst proqramda davam etdirə bilmədi. Adelina Sotnikova, sərbəst proqramda 105.92 balla altıncı pillənin sahibi oldu. Bu nəticə onun, ümumi nəticəsinə ciddi təsir göstərdi və o, ISU Qran-Pri Finalını beşinci pillədə başa vurdu. Qızıl medalı isə Yaponiya nümayəndəsi Mao Asada qazandı.

Adelina Sotnikova, 2013-cü ildə sonuncu yarışına Soçi şəhərində baş tutan Rusiya Çempionatı çərçivəsində qatıldı. O, qısa proqramda 72.54 bal, sərbəst proqramda isə 140.24 bal topladı. Bununla da Adelina Sotnikova, ümumi nəticədə 212.78 balla Rusiya Çempionatının qızıl medalına sahib oldu. O, dördüncü dəfə Rusiya Çempionatının qalibi olmağla, İrina Slutskayanın uğurunu təkrarladı.

Soçi Olimpiadasından əvvəl Adelina Sotnikova, 12–20 yanvarda Macarıstanın Budapeşt şəhərində baş tutan Avropa Çempionatında mübarizə apardı. Həmin Avropa Çempionatında Rusiyanı üç nəfər – Adelina Sotnikova, Alyona Leonova və Yuliya Lipnitskaya təmsil etdi. Üç nəfərdən sadəcə 2 nəfər, Soçi Olimpiadasında mübarizə aparacağı üçün, Avropa Çempionatında göstərilən nəticə önəmli idi. Qısa proqram Adelina Sotnikova, 70.74 balla birinci pillənin sahibi oldu. Sərbəst proqram isə gərgin idman mübarizəsi şəraitində baş tutdu və nəticədə, 140.74 balla Yuliya Lipnitskaya 1-ci pillənin, 131.64 balla Adelina Sotnikova isə 2-ci pillənin sahibi oldu. Ümumi nəticədə Adelina Sotnikova, 202.38 balla Avropa Çempionatının gümüş medalına sahib oldu. Qızıl medalı Yuliya Lipnitskaya, bürünc medalı isə İtaliya nümayəndəsi Karolina Kostner qazandı. Rusiya yığmasının digər nümayəndəsi Alyona Leonova isə dördüncü pillədə qərarlaşdı.

#### Soçi Olimpiadası

Adelina Sotnikova 2014-cü il Soçi Olimpiadasında (qısa və sərbəst proqram)
2014-cü ilin 6–24 fevralında Rusiyanın Soçi şəhərinin ev sahibliyində XXII Qış Olimpiya Oyunları baş tutdu. Mövsüm ərzində Rusiya Çempionatının qızıl, Avropa Çempionatının isə gümüş medalına sahib olan Adelina Sotnikova, Soçi Olimpiadasında mübarizə aparacaq Rusiya yığmasının heyətinə cəlb edildi. Komandaların yarışı 6–8 fevralda, fərdi idmançıların yarışı isə 18–20 fevralda Olimpiada üçün inşa edilən 12 000 tamaşaçı tutumuna sahib olan "Aysberq" Buz İdman Sarayında baş tutdu. Komandaların yarışında, Rusiya Fiqurlu Konkisürmə Federasiyası (RFKF) tərəfindən bir proqramda Adelina Sotnikovanın, bir proqramda isə Yuliya Lipnitskayanın mübarizə aparacağı bildirilsədə, sonradan qərar dəyişdirildi və hər 2 proqramda Yuliya Lipnitskaya mübarizə apardı. Nəticədə Rusiya yığması Soçi Olimpiadasının qızıl medalına sahib oldu.

Fevralın 18-də Soçi şəhərinin "Aysberq" Buz İdman Sarayında XXII Qış Olimpiya Oyunlarının qısa proqramı baş tutdu. 20 yığmanın 30 idmançısının mübarizə apardığı qısa proqramda Adelina Sotnikova, buzüstünə 28-ci sırada çıxdı. Adelina Sotnikova, çıxışını səhvsiz təqdim etdi və 74.64 balla 2-ci pillənin sahibi oldu. Birinci pillənin sahibi, 74.92 balla Cənubi Koreya nümayəndəsi Yuna Kim oldu. 2 gün sonra baş tutan sərbəst proqram isə gərgin idman mübarizəsi şəraitində baş tutdu. Sərbəst proqramda 24 idmançı mübarizə apardı və Adelina Sotnikova buzüstünə 22-ci sırada çıxdı. Kompozisiyasını ideal təqdim edəndən sonra Adelina Sotnikova, Soçi Olimpiadasının qalibi olacağı təxmin edilirdi. Adelina Sotnikovanın sərbəst proqramda olan çıxışı 150.96 balla qiymətləndirildi və o, birinci pillədə qərarlaşdı. Onun, qızıl medal uğrunda əsas rəqibi – Cənubi Koreya nümayəndəsi Yuna Kim idi. Karyerası ərzində sonuncu dəfə buzüstünə çıxan Yuna Kim, Soçi şəhərinin "Aysberq" Buz İdman Sarayında alqışlarla qarşılandı. Kompozisiyasını ideal təqdim edən Yuna Kimin çıxışı, 145.20 balla qiymətləndirildi. Ümumi nəticədə isə Yuna Kim, 220.12 balla 2014-cü il XXII Qış Olimpiya Oyunlarının gümüş medalına sahib oldu. Qızıl medala isə 225.60 balla Rusiya nümayəndəsi Adelina Sotnikova sahib oldu. Adelina Sotnikova, bu idman növü üzrə Olimpiya Oyunlarının qızıl medalına sahib olan birinci Rusiyalı qadın idmançı oldu. O, Soçi Olimpiadasına qədər nə ISU Qran-Pri Finalında, nə də Dünya Çempionatında uğura imza atmışdı. Bununla da Adelina Sotnikova, bu idman növü üzrə Dünya Çempionatının medalına sahib olmadan, Olimpiadanın qalibi olan birinci idmançı oldu.

17 yaşında Olimpiadanın qalibi olmağı bacaran Adelina Sotnikova, Rusiya Federasiyasının Prezidenti Vladimir Putinin 24 fevral 2014-cü il tarixli 100 nömrəli Sərəncamı ilə Rusiya Federasiyasının Soçi şəhərində baş tutan XXII Qış Olimpiya Oyunlarında qazandığı idman uğurlarına görə "Dostluq" ordeni təltif edildi.

Adelina Sotnikova, 2013–2014-cü illər mövsümün qatıldığı yeddi yarışın 2-də qızıl medala, 3-də gümüş medala, birində isə bürünc medala sahib oldu.

### 2014–2015-ci illər mövsümü: Zədə səbəbilə buraxılan mövsüm

Adelina Sotnikova, 2014–2015-ci illər mövsümündə ISU Qran-Pri yarışının Rusiya və Yaponiya mərhələlərində mübarizə aparmalı idi. Amma o, ayağından zədələndiyi üçün Rusiya və Yaponiya Qran-Prilərində mübarizə apara bilmədi. Daha sonra o, Rusiya Çempionatında da mübarizə aparmağdan imtina etdi.

### 2015–2016-cı illər mövsümü: Karyeranın enişə getdiyi mövsüm

Adelina Sotnikova, 2015–2016-cı illər mövsümündə birinci yarışına Yaponiyanın Saytama şəhərində baş tutan "Japan Open" yarışı çərçivəsində qatıldı. O, sərbəst proqramda 118.82 balla dördüncü pillənin sahibi oldu. Onun mübarizə apardığı Avropa yığması isə ümumi nəticədə 528.90 balla "Japan Open" yarışının bürünc medalını qazandı.

Daha sonra o, "Mordovian Ornament" yarışında mübarizə apardı. Qısa proqramda 76.58 bal, sərbəst proqramda isə 128.32 bal toplayan Adelina Sotnikova, ümumi nəticədə 204.90 balla "Mordovian Ornament" yarışının gümüş medalına sahib oldu. Qızıl medalı Anna Poqorilaya, bürünc medalı isə Mariya Artemyeva qazandı.

Adelina Sotnikova, 20–22 noyabrda Rusiyanın ev sahibliyində baş tutan ISU Qran-Pri yarışının Rusiya mərhələsi olan "Rostelecom Cup" yarışında mübarizə apardı. Qısa proqramda 65.48 bal, sərbəst proqramda isə 120.64 bal toplayan Adelina Sotnikova, ümumi nəticədə 186.12 balla "Rostelecom Cup" yarışının bürünc medalına sahib oldu.

Mövsüm ərzində sadəcə bir dəfə ISU Qran-Pri yarışında mübarizə aparan Adelina Sotnikova, ISU Qran-Pri Finalına vəsiqə qazana bilmədi. Daha sonra o, Xorvatiyanın Zaqreb şəhərinin ev sahibliyində baş tutan "Golden Spin of Zagreb" yarışında mübarizə apardı. Qısa proqramda 54.44 bal, sərbəst proqramda isə 106.38 bal toplayan Adelina Sotnikova, ümumi nəticədə 160.82 balla 16 idmançı sırasında altıncı pillənini sahibi oldu.

Adelina Sotnikova, 2015-ci ildə sonuncu yarışına Rusiya Çempionatı çərçivəsində qatıldı. O, qısa proqramda 70.48 bal, sərbəst proqramda isə 128.52 bal topladı. Bu minvalla da Adelina Sotnikova, 199.00 balla Rusiya Çempionatını 18 idmançı sırasında altıncı pillədə başa vurdu.

### 2016–2017-ci illər mövsümü: Yelena Buyanovadan gedişi

Adelina Sotnikova, 2016–2017-ci illər mövsümündə ISU Qran-Pri yarışında mübarizə aparmağdan imtina etdi. O, Rusiya Çempionatı, habelə Avropa və Dünya Çempionatlarında da mübarizə aparmayacağını bildirdi.

2017-ci ilin aprel ayında Adelina Sotnikova, uzun illər məşqçisi olduğu Yelena Buyanovadan ayrıldı və Yevgeni Plyuşenkonun rəhbərliyi altında məşq etməyə başladı.

### 2017–2018-ci illər mövsümü: Karyerasına fasilə verməsi

Adelina Sotnikova, 2017–2018-ci illər mövsümündə də ISU Qran-Pri yarışlarında mübarizə aparmağdan imtina etdi.

### İdmandan gedişi

Adelina Sotnikova, 2020-ci il martın 2-də "Россия-1" TV-də "İnsan taleyi – Boris Korçevnikovla" verilişində idmandan getdiyini açıqladı.

Kompozisiyaları
---------------

Adelina Sotnikova 2013-cü il Dünya Çempionatında (QP)

|  |  |
| --- | --- |
| **Mövsüm** | **Proqram** |
| **Qısa proqram** | **Sərbəst proqram** |
| **2010/2011** | * "Waltzes"  repertuar: İohann Ştrauss
 | * "Introduction and Rondo Capriccioso"  repertuar: Kamil Sen-Sans
 |
| **2011/2012** | * "Bolero"  repertuar: Moris Ravel
 | * "Liebesträume"  repertuar: Ferens List
 |
| **2012/2013** | * "Capriccio Espagnol"  repertuar: Nicolai Rimsi-Korsaov
 | * "Tough Lover"  repertuar: Kristina Agilera
 |
| **2013/2014** | * "Habanera"  repertuar: Jorj Bize
 | * "Introduction and Rondo Capriccioso"  repertuar: Kamil Sen-Sans
 |
| **2014/2015** | * "Qu gölü" baletindən bəstə
 | * "Je suis malade"  repertuar: Lara Fabian
 |
| **2015/2016** | * "Historia de un Amor"  repertuar: Karlos Eleta Almaran
 | * "Je suis malade"  repertuar: Lara Fabian
 |
| **2016/2017** | * "Suite Festiva" bəstəsi
 | * "Never Meant to Belong" bəstəsi
 |

Uğurları
--------

Rusiya Federasiyası Prezidenti Vladimir Putin Adelina Sotnikovanı "Dostluq" ordeni ilə təltif edən zaman (24 fevral 2014)
Karyerası ərzində 8 mövsümdə mübarizə aparan Adelina Sotnikova, 11 qızıl, 7 gümüş və 8 bürünc medala sahib olub.

|  |  |
| --- | --- |
| **Yarış** | **Mövsümlər** |
| **07–08** | **08–09** | **09–10** | **10–11** | **11–12** | **12–13** | **13–14** | **14–15** | **15–16** |
| **Beynəlxalq yarışlar** |
|  | Olimpiya Oyunları |  |  |  |  |  |  | **1-ci** |  |  |
| Dünya Çempionatı |  |  |  |  |  | **9-cu** |  |  |  |
| Avropa Çempionatı |  |  |  |  |  | **2-ci** | **2-ci** |  |  |
| Qran-Pri: Final |  |  |  |  |  |  | **5-ci** |  |  |
| Qran-Pri: ABŞ |  |  |  |  |  | **3-cü** |  |  |  |
| Qran-Pri: Çin |  |  |  |  | **3-cü** |  | **2-ci** |  |  |
| Qran-Pri: Fransa |  |  |  |  |  |  | **2-ci** |  |  |
| Qran-Pri: Rusiya |  |  |  |  | **3-cü** | **5-ci** |  | **WD** | **3-cü** |
| Qran-Pri: Yaponiya |  |  |  |  |  |  |  | **WD** |  |
| "Golden Spin of Zagreb" |  |  |  |  | **1-ci** |  |  |  | **6-cı** |
| "Mordovian Ornament" |  |  |  |  |  |  |  |  | **2-ci** |
| "Nebelhorn Trophy" |  |  |  |  |  | **2-ci** |  |  |  |
| Yeniyetmələrin Olimpiya Oyunları |  |  |  |  | **2-ci** |  |  |  |  |
| Gənclərin Dünya Çempionatı |  |  |  | **1-ci** | **3-cü** |  |  |  |  |
| Gənclərin Qran-Prisi: Final |  |  |  | **1-ci** |  |  |  |  |  |
| Gənclərin Qran-Prisi: Avstriya |  |  |  | **1-ci** |  |  |  |  |  |
| Gənclərin Qran-Prisi: Birləşmiş Krallıq |  |  |  | **1-ci** |  |  |  |  |  |
| "NRW Trophy" | **6-cı** |  |  |  |  |  |  |  |  |
| **Rusiya daxili yarışlar** |
| Rusiya Çempionatı |  | **1-ci** | **4-cü** | **1-ci** | **1-ci** | **3-cü** | **1-ci** |  | **6-cı** |
| Gənclərin Rusiya Çempionatı | **10-cu** | **1-ci** | **6-cı** |  |  |  |  |  |  |
| **Komanda yarışları** |
| Komandalararası Dünya Çempionatı |  |  |  |  | **5-ci** | **4-cü** |  |  |  |
| "Japan Open" |  |  |  |  |  |  | **3-cü** |  | **3-cü** |
| **WD** — Mübarizə aparmadı / **C** — Təxirə salındı |

Nəticələri
----------

Adelina Sotnikova, 2010-cu il gənclərin Qran-Pri Finalında
Adelina Sotnikova, 2011-ci il Çin Qran-Prisində
Adelina Sotnikova, 2013-cü il Avropa Çempionatında
Adelina Sotnikova, 2013-cü il Çin Qran-Prisində
Adelina Sotnikova, 2014-cü il Avropa Çempionatında

|  |  |  |  |  |  |  |
| --- | --- | --- | --- | --- | --- | --- |
| **Sıra** | **Tarix** | **Yarış** | **Şəhər** | **QP** | **SP** | **Cəmi** |
| **Nəticə** | **Yer** | **Nəticə** | **Yer** | **Nəticə** | **Yer** |
| **2007–2008-ci illər mövsümü** |
| 1. | 30.01.2008  02.02.2008 | Gənclərin Rusiya Çempionatı | Rusiya Rostov-na-Donu | 7 | 13 | 116.62 | **10-cu** |
| **2008–2009-cu illər mövsümü** |
| 2. | 24.12.2008  28.12.2008 | Rusiya Çempionatı | Rusiya Kazan | 1 | 2 | 160.55 | **1-ci** |
| 3. | 28.01.2009  30.01.2009 | Gənclərin Rusiya Çempionatı | Rusiya Saransk | 1 | 1 | 170.28 | **1-ci** |
| **2009–2010-cu illər mövsümü** |
| 4. | 22.12.2009  28.12.2009 | Rusiya Çempionatı | Rusiya St. Peterburq | 62.78 | 3 | 112.92 | 4 | 175.70 | **4-cü** |
| 5. | 02.02.2010  06.02.2010 | Gənclərin Rusiya Çempionatı | Rusiya Saransk | 58.28 | 4 | 94.50 | 6 | 152.78 | **6-cı** |
| **2010–2011-ci illər mövsümü** |
| 6. | 15.09.2010  20.09.2010 | Gənclərin ISU Avstriya Qran-Prisi | Avstriya Qrats | 62.32 | 1 | 118.65 | 1 | 180.98 | **1-ci** |
| 7. | 30.09.2010  01.10.2010 | Gənclərin ISU İngiltərə Qran-Prisi | İngiltərə Şeffild | 60.40 | 1 | 108.32 | 1 | 168.72 | **1-ci** |
| 8. | 08.12.2010  12.12.2010 | Gənclərin ISU Qran-Pri Finalı | Çin Pekin | 58.28 | 1 | 112.54 | 1 | 170.82 | **1-ci** |
| 9. | 26.12.2010  30.12.2010 | Rusiya Çempionatı | Rusiya Saransk | 64.80 | 2 | 133.65 | 1 | 198.45 | **1-ci** |
| 10. | 01.03.2011  05.03.2011 | Gənclərin Dünya Çempionatı | Cənubi Koreya Kannın | 60.52 | 1 | 115.46 | 1 | 175.98 | **1-ci** |
| **2011–2012-ci illər mövsümü** |
| 11. | 02.11.2011  06.11.2011 | ISU Çin Qran-Prisi | Çin Şanxay | 54.74 | 3 | 106.22 | 3 | 160.96 | **3-cü** |
| 12. | 25.11.2011  28.11.2011 | ISU Rusiya Qran-Prisi | Rusiya Moskva | 58.80 | 3 | 111.96 | 3 | 170.76 | **3-cü** |
| 13. | 08.12.2011  12.12.2011 | "Golden Spin of Zagreb" | Xorvatiya Zaqreb | 52.84 | 2 | 111.64 | 1 | 164.48 | **1-ci** |
| 14. | 25.12.2011  30.12.2011 | Rusiya Çempionatı | Rusiya Saransk | 68.66 | 1 | 126.06 | 2 | 194.72 | **1-ci** |
| 15. | 12.01.2012  22.02.2012 | Yeniyetmələrin Olimpiya Oyunları | Avstriya İnsbruk | 60.44 | 2 | 99.64 | 3 | 160.08 | **2-ci** |
| 16. | 02.03.2012  04.03.2012 | Gənclərin Dünya Çempionatı | Belarus Minsk | 56.58 | 3 | 111.88 | 3 | 168.46 | **3-cü** |
| 17. | 18.04.2012  22.04.2012 | Komandalararası Dünya Çempionatı | Yaponiya Tokio | 56.12 | 6 | 114.58 | 4 | 170.70 | **4-cü** |
| **2012–2013-cü illər mövsümü** |
| 18. | 26.09.2012  30.09.2012 | "Nebelorn Trophy" | Almaniya Oberstdorf | 58.48 | 1 | 111.76 | 2 | 170.24 | **2-ci** |
| 19. | 18.10.2012  22.10.2012 | ISU ABŞ Qran-Prisi | ABŞ Kent | 58.94 | 2 | 110.04 | 3 | 168.98 | **3-cü** |
| 20. | 08.11.2012  11.11.2012 | ISU Rusiya Qran-Prisi | Rusiya Moskva | 58.11 | 5 | 100.87 | 7 | 158.98 | **5-ci** |
| 21. | 25.12.2012  28.12.2012 | Rusiya Çempionatı | Rusiya Soçi | 66.99 | 2 | 124.76 | 3 | 191.75 | **3-cü** |
| 22. | 22.01.2013  28.01.2013 | Avropa Çempionatı | Xorvatiya Zaqreb | 67.62 | 1 | 126.38 | 3 | 194.00 | **2-ci** |
| 23. | 10.03.2013  18.03.2013 | Dünya Çempionatı | Kanada London | 60.62 | 8 | 116.36 | 9 | 176.98 | **9-cu** |
| 24. | 10.04.2013  14.04.2013 | Komandalararası Dünya Çempionatı | Yaponiya Tokio | 68.14 | 1 | 115.98 | 6 | 184.12 | **4-cü** |
| **2013–2014-cü illər mövsümü** |
| 25. | 05.10.2013  08.10.2013 | "Japan Open" | Yaponiya Saytama | – | 105.95 | 4 | 477.84 | **3-cü** |
| 26. | 01.11.2013  02.11.2013 | ISU Çin Qran-Prisi | Çin Pekin | 66.04 | 1 | 108.68 | 3 | 174.72 | **3-cü** |
| 27. | 15.11.2013  18.11.2013 | ISU Fransa Qran-Prisi | Fransa Paris | 60.02 | 3 | 130.80 | 1 | 190.82 | **2-ci** |
| 28. | 05.12.2013  08.12.2013 | ISU Qran-Pri Finalı | Yaponiya Tokio | 68.38 | 2 | 105.92 | 6 | 174.30 | **5-ci** |
| 29. | 24.12.2013  26.12.2013 | Rusiya Çempionatı | Rusiya Soçi | 72.54 | 1 | 140.24 | 2 | 212.78 | **1-ci** |
| 30. | 15.01.2014  20.01.2014 | Avropa Çempionatı | Macarıstan Budapeşt | 70.74 | 1 | 131.64 | 2 | 202.38 | **2-ci** |
| 31. | 18.02.2014  20.02.2014 | Olimpiya Oyunları | Rusiya Soçi | 74.64 | 2 | 150.96 | 1 | 225.60 | **1-ci** |
| **2015–2016-cı illər mövsümü** |
| 32. | 02.10.2015  04.10.2015 | "Japan Open" | Yaponiya Saytama | – | 118.82 | 4 | 528.90 | **3-cü** |
| 33. | 15.10.2015  18.10.2015 | "Mordovian Ornament" | Rusiya Saransk | 76.58 | 1 | 128.32 | 2 | 204.90 | **2-ci** |
| 34. | 20.11.2015  22.11.2015 | ISU Rusiya Qran-Prisi | Rusiya Moskva | 65.48 | 4 | 120.64 | 3 | 186.12 | **3-cü** |
| 35. | 02.12.2015  05.12.2015 | "Golden Spin of Zagreb" | Xorvatiya Zaqreb | 54.44 | 7 | 106.38 | 6 | 160.82 | **6-cı** |
| 36. | 24.12.2015  28.12.2015 | Rusiya Çempionatı | Rusiya Yekaterinburq | 70.48 | 6 | 128.52 | 7 | 199.00 | **6-cı** |

Mənbələr
--------

### Keçidlər

* **Adelina Sotnikovanın Commonsda olan mediafaylları**
* **Adelina Sotnikovanın rəsmi Instagram səhifəsi**

### İstinadlar

1. 1 2  Adelina Dmitrijewna Sotnikowa // FemBio database (alm.).
2. 1 2  "ISU Junior Grand Prix Austria, 2010 / Ladies / Results" ( (ing.)). 18.09.2010. 04.07.2020 tarixində arxivləşdirilib. İstifadə tarixi: 04.07.2020.
3. ↑  "ISU Junior Grand Prix Austria, 2010 / Ladies / Short program" ( (ing.)). 18.09.2010. 04.07.2020 tarixində arxivləşdirilib. İstifadə tarixi: 04.07.2020.
4. ↑  "ISU Junior Grand Prix Austria, 2010 / Ladies / Free program" ( (ing.)). 18.09.2010. 04.07.2020 tarixində arxivləşdirilib. İstifadə tarixi: 04.07.2020.
5. 1 2  "ISU Junior Grand Prix England, 2010 / Ladies / Results" ( (ing.)). 01.10.2010. 04.07.2020 tarixində arxivləşdirilib. İstifadə tarixi: 04.07.2020.
6. ↑  "ISU Junior Grand Prix England, 2010 / Ladies / Short program" ( (ing.)). 01.10.2010. 04.07.2020 tarixində arxivləşdirilib. İstifadə tarixi: 04.07.2020.
7. ↑  "ISU Junior Grand Prix England, 2010 / Ladies / Free program" ( (ing.)). 01.10.2010. 04.07.2020 tarixində arxivləşdirilib. İstifadə tarixi: 04.07.2020.
8. 1 2  "ISU Junior Grand Prix Final, 2010 / Ladies / Results" ( (ing.)). 12.12.2010. 2020-07-09 tarixində arxivləşdirilib. İstifadə tarixi: 04.07.2020.
9. ↑  "ISU Junior Grand Prix Final, 2010 / Ladies / Short program" ( (ing.)). 12.12.2010. 2020-07-09 tarixində arxivləşdirilib. İstifadə tarixi: 04.07.2020.
10. ↑  "ISU Junior Grand Prix Final, 2010 / Ladies / Free program" ( (ing.)). 12.12.2010. 2020-07-09 tarixində arxivləşdirilib. İstifadə tarixi: 04.07.2020.
11. 1 2  "ISU Junior World Championships, 2011 / Ladies / Results" ( (ing.)). 05.03.2011. 04.07.2020 tarixində arxivləşdirilib. İstifadə tarixi: 04.07.2020.
12. ↑  "ISU Junior World Championships, 2011 / Ladies / Short program" ( (ing.)). 05.03.2011. 04.07.2020 tarixində arxivləşdirilib. İstifadə tarixi: 04.07.2020.
13. ↑  "ISU Junior World Championships, 2011 / Ladies / Free program" ( (ing.)). 05.03.2011. 04.07.2020 tarixində arxivləşdirilib. İstifadə tarixi: 04.07.2020.
14. ↑  "ISU Grand Prix China, 2011 / Ladies / Short program" ( (ing.)). 06.11.2011. 04.07.2020 tarixində arxivləşdirilib. İstifadə tarixi: 04.07.2020.
15. ↑  "ISU Grand Prix China, 2011 / Ladies / Free program" ( (ing.)). 06.11.2011. 04.07.2020 tarixində arxivləşdirilib. İstifadə tarixi: 04.07.2020.
16. ↑  "ISU Grand Prix China, 2011 / Ladies / Results" ( (ing.)). 06.11.2011. 04.07.2020 tarixində arxivləşdirilib. İstifadə tarixi: 04.07.2020.
17. 1 2  "ISU Grand Prix Russia, 2011 / Ladies / Results" ( (ing.)). 28.11.2011. 04.07.2020 tarixində arxivləşdirilib. İstifadə tarixi: 04.07.2020.
18. ↑  "ISU Grand Prix Russia, 2011 / Ladies / Short program" ( (ing.)). 28.11.2011. 04.07.2020 tarixində arxivləşdirilib. İstifadə tarixi: 04.07.2020.
19. ↑  "ISU Grand Prix Russia, 2011 / Ladies / Free program" ( (ing.)). 28.11.2011. 04.07.2020 tarixində arxivləşdirilib.
20. 1 2 3  "Youth Olympic Games, 2012 / Ladies / Results" ( (ing.)). 22.01.2012. 04.07.2020 tarixində arxivləşdirilib. İstifadə tarixi: 04.07.2020.
21. 1 2  "Youth Olympic Games, 2012 / Ladies / Short program" ( (ing.)). 22.01.2012. 04.07.2020 tarixində arxivləşdirilib. İstifadə tarixi: 04.07.2020.
22. ↑  "Youth Olympic Games, 2012 / Ladies / Free program" ( (ing.)). 22.01.2012. 04.07.2020 tarixində arxivləşdirilib. İstifadə tarixi: 04.07.2020.
23. 1 2 3 4  "ISU Junior World Championships, 2012 / Ladies / Results" ( (ing.)). 03.03.2012. 2020-07-09 tarixində arxivləşdirilib. İstifadə tarixi: 04.07.2020.
24. ↑  "ISU Junior World Championships, 2012 / Ladies / Short program" ( (ing.)). 03.03.2012. 2020-07-09 tarixində arxivləşdirilib. İstifadə tarixi: 04.07.2020.
25. ↑  "ISU Junior World Championships, 2012 / Ladies / Free program" ( (ing.)). 03.03.2012. 2019-03-22 tarixində arxivləşdirilib. İstifadə tarixi: 04.07.2020.
26. 1 2 3  "ISU World Team Trophy, 2012 / Ladies / Results" ( (ing.)). 22.04.2012. 2020-07-09 tarixində arxivləşdirilib. İstifadə tarixi: 04.07.2020.
27. ↑  "ISU World Team Trophy, 2012 / Ladies / Short program" ( (ing.)). 22.04.2012. 2020-07-09 tarixində arxivləşdirilib. İstifadə tarixi: 04.07.2020.
28. ↑  "ISU World Team Trophy, 2012 / Ladies / Free program" ( (ing.)). 22.04.2012. 2020-07-09 tarixində arxivləşdirilib. İstifadə tarixi: 04.07.2020.
29. 1 2 3  "Nebelorn Trophy, 2012 / Ladies / Results" ( (ing.)). 30.09.2012. 2020-01-25 tarixində arxivləşdirilib. İstifadə tarixi: 04.07.2020.
30. ↑  "Nebelorn Trophy, 2012 / Ladies / Short program" ( (ing.)). 30.09.2012. 2020-07-09 tarixində arxivləşdirilib. İstifadə tarixi: 04.07.2020.
31. ↑  "Nebelorn Trophy, 2012 / Ladies / Free program" ( (ing.)). 30.09.2012. 2020-07-09 tarixində arxivləşdirilib. İstifadə tarixi: 04.07.2020.
32. ↑  "ISU Grand Prix USA, 2012 / Ladies / Short program" ( (ing.)). 22.10.2012. 2020-07-09 tarixində arxivləşdirilib. İstifadə tarixi: 04.07.2020.
33. ↑  "ISU Grand Prix USA, 2012 / Ladies / Free program" ( (ing.)). 22.10.2012. 2019-04-08 tarixində arxivləşdirilib. İstifadə tarixi: 04.07.2020.
34. ↑  "ISU Grand Prix USA, 2012 / Ladies / Results" ( (ing.)). 22.10.2012. 2020-07-09 tarixində arxivləşdirilib. İstifadə tarixi: 04.07.2020.
35. 1 2  "ISU Grand Prix Russia, 2012 / Ladies / Results" ( (ing.)). 11.11.2012. 04.07.2020 tarixində arxivləşdirilib. İstifadə tarixi: 04.07.2020.
36. ↑  "ISU Grand Prix Russia, 2012 / Ladies / Short program" ( (ing.)). 11.11.2012. 04.07.2020 tarixində arxivləşdirilib. İstifadə tarixi: 04.07.2020.
37. ↑  "ISU Grand Prix Russia, 2012 / Ladies / Free program" ( (ing.)). 11.11.2012. 04.07.2020 tarixində arxivləşdirilib. İstifadə tarixi: 04.07.2020.
38. 1 2 3  "ISU European Championships, 2013 / Ladies / Results" ( (ing.)). 26.01.2013. 04.07.2020 tarixində arxivləşdirilib. İstifadə tarixi: 04.07.2020.
39. 1 2  "ISU European Championships, 2013 / Ladies / Short program" ( (ing.)). 26.01.2013. 04.07.2020 tarixində arxivləşdirilib. İstifadə tarixi: 04.07.2020.
40. ↑  "ISU European Championships, 2013 / Ladies / Free program" ( (ing.)). 26.01.2013. 04.07.2020 tarixində arxivləşdirilib. İstifadə tarixi: 04.07.2020.
41. 1 2 3  "ISU World Championships, 2013 / Ladies / Results" ( (ing.)). 16.03.2013. 04.07.2020 tarixində arxivləşdirilib. İstifadə tarixi: 04.07.2020.
42. ↑  "ISU World Championships, 2013 / Ladies / Short program" ( (ing.)). 16.03.2013. 04.07.2020 tarixində arxivləşdirilib. İstifadə tarixi: 04.07.2020.
43. ↑  "ISU World Championships, 2013 / Ladies / Free program" ( (ing.)). 16.03.2013. 04.07.2020 tarixində arxivləşdirilib. İstifadə tarixi: 04.07.2020.
44. 1 2 3  "ISU World Team Trophy, 2013 / Ladies / Results" ( (ing.)). 14.04.2013. 04.07.2020 tarixində arxivləşdirilib. İstifadə tarixi: 04.07.2020.
45. ↑  "ISU World Team Trophy, 2013 / Ladies / Short program" ( (ing.)). 14.04.2013. 04.07.2020 tarixində arxivləşdirilib. İstifadə tarixi: 04.07.2020.
46. ↑  "ISU World Team Trophy, 2013 / Ladies / Free program" ( (ing.)). 14.04.2013. 04.07.2020 tarixində arxivləşdirilib. İstifadə tarixi: 04.07.2020.
47. ↑  "ISU Grand Prix China, 2013 / Ladies / Short program" ( (ing.)). 04.11.2013. 2020-07-09 tarixində arxivləşdirilib. İstifadə tarixi: 04.07.2020.
48. ↑  "ISU Grand Prix China, 2013 / Ladies / Free program" ( (ing.)). 04.11.2013. 2020-07-09 tarixində arxivləşdirilib. İstifadə tarixi: 04.07.2020.
49. ↑  "ISU Grand Prix China, 2013 / Ladies / Results" ( (ing.)). 04.11.2013. 2020-07-09 tarixində arxivləşdirilib. İstifadə tarixi: 04.07.2020.
50. 1 2  "ISU Grand Prix France, 2013 / Ladies / Results" ( (ing.)). 18.11.2013. 2020-07-09 tarixində arxivləşdirilib. İstifadə tarixi: 04.07.2020.
51. ↑  "ISU Grand Prix France, 2013 / Ladies / Short program" ( (ing.)). 18.11.2013. 2020-07-09 tarixində arxivləşdirilib. İstifadə tarixi: 04.07.2020.
52. ↑  "ISU Grand Prix France, 2013 / Ladies / Free program" ( (ing.)). 18.11.2013. 2019-04-08 tarixində arxivləşdirilib. İstifadə tarixi: 04.07.2020.
53. 1 2 3  "ISU Grand Prix Final, 2013 / Ladies / Results" ( (ing.)). 08.12.2013. 2020-07-09 tarixində arxivləşdirilib. İstifadə tarixi: 04.07.2020.
54. ↑  "ISU Grand Prix Final, 2013 / Ladies / Short program" ( (ing.)). 08.12.2013. 2020-07-09 tarixində arxivləşdirilib. İstifadə tarixi: 04.07.2020.
55. ↑  "ISU Grand Prix Final, 2013 / Ladies / Free program" ( (ing.)). 08.12.2013. 2020-07-09 tarixində arxivləşdirilib. İstifadə tarixi: 04.07.2020.
56. 1 2 3 4  "ISU European Championships, 2014 / Ladies / Results" ( (ing.)). 18.01.2014. 2020-07-09 tarixində arxivləşdirilib. İstifadə tarixi: 04.07.2020.
57. ↑  "ISU European Championships, 2014 / Ladies / Short program" ( (ing.)). 18.01.2014. 2020-07-09 tarixində arxivləşdirilib. İstifadə tarixi: 04.07.2020.
58. ↑  "ISU European Championships, 2014 / Ladies / Free program" ( (ing.)). 18.01.2014. 2020-07-09 tarixində arxivləşdirilib. İstifadə tarixi: 04.07.2020.
59. 1 2 3 4  "XXII Winter Olympic Games, 2014 / Ladies / Short program" ( (ing.)). 20.02.2014. 2020-07-09 tarixində arxivləşdirilib. İstifadə tarixi: 04.07.2020.
60. 1 2 3 4  "XXII Winter Olympic Games, 2014 / Ladies / Free program" ( (ing.)). 20.02.2014. 2020-07-05 tarixində arxivləşdirilib. İstifadə tarixi: 04.07.2020.
61. 1 2  "XXII Winter Olympic Games, 2014 / Ladies / Results" ( (ing.)). 20.02.2014. 2020-07-05 tarixində arxivləşdirilib. İstifadə tarixi: 04.07.2020.
62. ↑  "ISU Grand Prix Russia, 2015 / Ladies / Results" ( (ing.)). 22.11.2015. 04.07.2020 tarixində arxivləşdirilib. İstifadə tarixi: 04.07.2020.
63. ↑  "ISU Grand Prix Russia, 2015 / Ladies / Results" ( (ing.)). 22.11.2015. 04.07.2020 tarixində arxivləşdirilib. İstifadə tarixi: 04.07.2020.
64. ↑  "ISU Grand Prix Russia, 2015 / Ladies / Results" ( (ing.)). 22.11.2015. 04.07.2020 tarixində arxivləşdirilib. İstifadə tarixi: 04.07.2020.

| ⛭ Olimpiya Oyunları qalibləri (Fərdi) |
| --- |
| 
* 1908: Böyük Britaniya Madqe Syers
* 1920: Fransa Maqda Julin
* 1924: Avstriya Herma Szabo
* 1928: Norveç Sonya Heni
* 1932: Norveç Sonya Heni
* 1936: Norveç Sonya Heni
* 1948: Kanada Barbara Ann Sкott
* 1952: Böyük Britaniya Jeannette Altveqq
* 1956: ABŞ Tenley Albriqt
* 1960: ABŞ Karol Heiss
* 1964: Niderland Şauкye Deyкstra
* 1968: ABŞ Peqqi Fleminq
* 1972: Avstriya Trixi Şuba
* 1976: ABŞ Doroti Hamill
* 1980: Şərqi Almaniya Anett Pötzş
* 1984: Şərqi Almaniya Katarina Vitt
* 1988: Şərqi Almaniya Katarina Vitt
* 1992: ABŞ Kristi Yamaquçi
* 1994: Ukrayna Oкsana Bayul
* 1998: ABŞ Tara Lipinsкi
* 2002: ABŞ Sara Hughes
* 2006: Yaponiya Şizuкa Araкava
* 2010: Cənubi Koreya Yuna Kim
* 2014: Rusiya Adelina Sotniкova
* 2018: Rusiya Alina Zahitova
 |

| ⛭Rusiya Fiqurlu konkisürmə üzrə Rusiya çempionları (Qadınlar, fərdi) Rusiya |
| --- |
| 
* 1991: *yoxdur*
* 1992: *yoxdur*
* 1993: Mariya Butırsкaya
* 1994: Olqa Marкova
* 1995: Mariya Butırsкaya
* 1996: Mariya Butırsкaya
* 1997: Mariya Butırsкaya
* 1998: Mariya Butırsкaya
* 1999: Mariya Butırsкaya
* 2000: İrina Slutsкaya
* 2001: İrina Slutsкaya
* 2002: İrina Slutsкaya
* 2003: Yelena Soкolova
* 2004: Yelena Soкolova
* 2005: İrina Slutsкaya
* 2006: Yelena Soкolova
* 2007: Kseniya Doronina
* 2008: Kseniya Doronina
* 2009: Adelina Sotniкova
* 2010: Kseniya Maкarova
* 2011: Adelina Sotniкova
* 2012: Adelina Sotniкova
* 2013: Yelizaveta Tuкtamışeva
* 2014: Adelina Sotniкova
* 2015: Yelena Radionova
* 2016: Yevgeniya Medvedyeva
* 2017: Yevgeniya Medvedyeva
* 2018: Alina Zahitova
* 2019: Anna Şerbaкova
* 2020: Anna Şerbaкova
 |